CELEX: C2005/057/16
Language: da
Date: 2005-03-05 00:00:00
Title: Domstolens dom (Anden Afdeling) af 20. januar 2005 i sag C-296/03 (anmodning om præjudiciel afgørelse indgivet af Conseil d'État): Glaxosmithkline SA mod État Belge (»Direktiv 89/105/EØF — humanmedicinske lægemidler — ansøgning om optagelse på en positivliste — svarfristens karakter — bindende — konsekvenserne af overskridelse af fristen i tilfælde af annullation af et afslag«)

5.3.2005   
            
            
               DA
            
            
               Den Europæiske Unions Tidende
            
            
               C 57/9
            
         
      DOMSTOLENS DOM
   
   (Anden Afdeling)
   af 20. januar 2005
   i sag C-296/03 (anmodning om præjudiciel afgørelse indgivet af Conseil d'État): Glaxosmithkline SA mod État Belge (1)
   
   (»Direktiv 89/105/EØF - humanmedicinske lægemidler - ansøgning om optagelse på en positivliste - svarfristens karakter - bindende - konsekvenserne af overskridelse af fristen i tilfælde af annullation af et afslag«)
   (2005/C 57/16)
   Processprog: fransk
   I sag C-296/03, angående en anmodning om præjudiciel afgørelse i henhold til artikel 234 EF, indgivet af Conseil d'État (Belgien) ved afgørelse af 27. juni 2003, indgået til Domstolen den 8. juli 2003, i sagen: Glaxosmithkline SA mod État belge, har Domstolen (Anden Afdeling), sammensat af afdelingsformanden, C.W.A. Timmermans, og dommerne R. Silva de Lapuerta (refererende dommer), C. Gulmann, P. Kūris og G. Arestis; generaladvokat: A. Tizzano; justitssekretær: ekspeditionssekretær M. Múgica Arzamendi, den 20. januar 2005 afsagt dom, hvis konklusion lyder således:
   
               1)
            
            
               Den frist, der er fastsat i artikel 6, nr. 1, første afsnit, i Rådets direktiv 89/105/EØF af 21. december 1988 om gennemsigtighed i prisbestemmelserne for lægemidler til mennesker og disse lægemidlers inddragelse under de nationale sygesikringsordninger, er en bindende frist, som de nationale myndigheder ikke må overskride.
            
         
               2)
            
            
               Det påhviler medlemsstaterne at fastslå, om overskridelse af den frist, der er fastsat i artikel 6, nr. 1, første afsnit, i direktiv 89/105/EØF, ikke er til hinder for, at de kompetente myndigheder træffer en ny udtrykkelig afgørelse, når den tidligere afgørelse er blevet annulleret ad rettens vej, idet en sådan mulighed dog kun kan udøves inden for en rimelig frist, der under alle omstændigheder ikke må overskride den i den nævnte artikel fastsatte frist.
            
         
      (1)  EUT C 213 af 6.9.2003.